"Nå når vi begynner å ha stadig mer ambisiøse mål for byggene vi skal bo og jobbe i, blir solenergiteknologier helt sentrale. Forutsetningene for å lykkes med å bygge null- og plusshus blir mye enklere når man har med solvarme og solstrøm – dette innser de som sitter og regner på disse tingene. Det er viktig at solenergien utnyttes på riktig måte med rett valg av teknologi for det energibehovet som bygget har."
— Kursholder Lars Andrén
Foto, fra venstre: Solfangere på bolig i Trondheim (foto: Free Energy), solfangere på Ilseng fengsel (foto: Aventa).
Kurset holdes av Lars Andrén. Lars har siden tidlig på 1980-tallet jobbet med energi, og har stor lidenskap for solenergi – i særdeleshet solvarme. Lars har skrevet bøker om blant annet energieffektive bygg og solenergi. Lars Andrén har lang fartstid innen solenergi i Sverige, og var blant annet styreleder i den svenske bransjeorganisasjonen Svensk Solenergi i 20 år (1995 – 2015). Han jobber for tiden i den norske energibedriften Free Energy.
Målgruppen for kurset er rådgivere/konsulenter, leverandører, arkitekter, byggherrer, rørleggere, boligprodusenter, ingeniører, bas, energiselskaper og teknisk etat/eiendomsavdelingen i kommuner.
Det er ikke krav om noen forkunnskaper. Kurset gir en skjematisk gjennomgang av mulighetene. Dersom man ønsker ytterligere detaljkunnskap, kan kursholder være behjelpelig med å foreslå egnede kilder.
-	Solvarme versus solstrøm: Hva er forskjellen, og når velger man hva?
-	Hvordan identifisere gode prosjekter for solvarme
-	Oppbygging av solvarmesystemet
-	Kombinasjonssystemer med solvarme og andre energikilder – solvarme i kombinasjon med varmepumpe, bioenergi, fjernvarme og strøm
-	Solenergi i praksis: Tommelfingerregler og praktiske tips ved planlegging og bygging av solvarmeanlegg i kombinasjon med andre varmekilder
-	Eksempler på tilgjengelige produkter, eksisterende solvarmeanlegg og økonomiberegninger
Kurssted: DIGS, Olav Tryggvasons gate 30, 7011 Trondheim
Kursdato: Tirsdag 5. februar 2019 kl. 9 - 16
4 000 NOK for medlemmer i Norsk solenergiforening
5 000 NOK for ikke-medlemmer
Prisen inkluderer lunsj og pausemat.
Klikk her for informasjon om medlemskap. Er din bedrift medlem? Sjekk denne oversikten.
Relevante kilder til informasjon om solvarme:
Håndboken "Solvarme i kombinasjon med andre varmekilder" fra Norsk solenergiforening viser hvordan solfangere kan kombineres med andre teknologier for å skape fremtidsrettede, fornybare varmesystemer i bygg.
Boken "Solenergi" av Lars Andrén.
Om våre kurs: Solenergi er et voksende felt i Norge, og det er behov for økt kompetanse for å fremme bruk samt sikre riktig kvalitet på anlegg og drift. For å øke kompetansen innen solenergi arrangerer Norsk solenergiforening solenergikurs. Våre kursholdere er personer med sterk faglig kompetanse, og vi etterstreber at kursinnholdet skal være etterrettelig og oppdatert. Kursene er teknologi- og leverandøruavhengige.